Mitropolitul Andrei al Clujului, Maramureșului și Sălajului a binecuvântat marți noua grădiniță din localitatea Răscruci, județul Cluj.
Ierarhul a oficiat slujba Sfeștaniei alături de mai mulți preoți și a stropit cu agheasmă încăperile grădiniței cu program prelungit "Ana și Codiță".
Mitropolitul Clujului a apreciat faptul că se investește în educație, felicitând comunitatea și pe toți cei implicați în materializarea acestui proiect.
La eveniment au participat inspectorul școlar general al ISJ Cluj, prof. Marinela Marc, președintele Consiliului Județean Cluj, Alin Tișe, primarul comunei Bonțida, Aurel Emil Cărhaţ și directorul Școlii Profesionale Răscruci, prof. Ioana Suliţeanu, precum și alți invitați.
Noua unitate de învățământ preșcolar din Răscruci are o capacitate de 80 de locuri și a fost construită de Primăria Comunei Bonțida și Consiliului Județean Cluj.
Foto credit: Mitropolia Clujului / Pr. Dan Bălog